मथुरा (यूपी)। उत्तर प्रदेश के कई इलाकों में एक बार फिर से मौसम बिगड़ गया है। मथुरा में अचानक आई तेज आंधी और भारी बारिश से तीन लोगों की मौत हो गई है। इटावा में चार और आगरा में एक व्यक्ति की मौत की खबर है। तेज आंधी का असर आगरा शहर में भी देखने को मिला है। यहां धूल भरे तूफान ने आम लोगों को परेशान कर दिया। असम में भी आंधी-तूफान से एक शख्स की मौत हुई है, वहीं 11 लोग घायल बताए जा रहे हैं। मेघालय के शिलॉन्ग में बुधवार शाम अचानक मौसम का मिजाज बदल गया। यहां तेज आंधी के बाद जोरदार बारिश ने लोगों को परेशान कर दिया।